NÁVRH
UZNESENIE VLÁDY SLOVENSKEJ REPUBLIKY
č. ...
z ...

k Analýze východísk a praktických možností vytvorenia jednotného informačného systému na sledovanie legislatívneho procesu    

Číslo materiálu:		
Predkladateľ:	podpredseda vlády a minister spravodlivosti 	
Vláda

A.	berie na vedomie 

Analýzu východísk a praktických možností vytvorenia jednotného informačného systému na sledovanie legislatívneho procesu    

B.	ukladá 

podpredsedovi vlády a ministrovi spravodlivosti

B.1	v súlade s predloženým časovým harmonogramom realizácie jednotného informačného systému na sledovanie legislatívneho procesu zabezpečiť realizáciu projektu 

v súlade so schváleným časovým harmonogramom

B.2 	vypracovať a predložiť návrh na zmenu a doplnenie všeobecne záväzných právnych predpisov, u ktorých je vzhľadom k projektu jednotného informačného systému na sledovanie legislatívneho toku zmena nevyhnutná

do 1. mája 2007

B.3	v súlade s úlohou B.2 vypracovať v spolupráci s Úradom vlády SR a predložiť na rokovanie vlády Slovenskej republiky návrh na zmenu a doplnenie Legislatívnych pravidiel vlády (schválené uznesením vlády SR z 8. apríla 1997 č. 241 platnom znení)

	do 1. mája 2007

B.4 	v súlade s úlohou B.2 vypracovať v spolupráci s Úradom vlády SR a predložiť na rokovanie vlády Slovenskej republiky návrh na zmenu a doplnenie Smernice na prípravu a predkladanie materiálov na rokovanie vlády Slovenskej republiky (schválená uznesením vlády SR č. 512 z 13. 6. 2001 v platnom znení)

	do 1. mája 2007

B.5 	v súlade s úlohou B.2 vypracovať v spolupráci s Úradom vlády SR a pripraviť návrh na zmenu a doplnenie Metodického pokynu na prípravu a predkladanie materiálov na rokovanie vlády SR (v platnom znení)

	do 1. mája 2007

B.6	na základe výsledkov realizácie projektu jednotného informačného systému na sledovanie legislatívneho procesu a v súlade s časovým harmonogramom  predložiť na rokovanie vlády Slovenskej republiky záverečnú správu o realizácii projektu 

	do 31. januára 2008

podpredsedovi vlády a ministrovi spravodlivosti
podpredsedovi vlády a ministrovi financií 
podpredsedovi vlády a ministrovi vnútra
ministerke práce, sociálnych vecí a rodiny
vedúcemu Úradu vlády SR

B.7	v súlade so schváleným časovým harmonogramom realizácie jednotného informačného systému na sledovanie legislatívneho procesu spolupracovať pri jednotlivých fázach tohto projektu 

v súlade so schváleným časovým harmonogramom

Vykonajú:	ministri / podpredseda vlády a minister spravodlivosti
	vedúci Úradu vlády SR

Na vedomie:	predseda Národnej rady Slovenskej republiky